
Viešųjų pirkimų tarnyba (toliau – VPT), vadovaudamasi Lietuvos Respublikos koncesijų įstatymo (toliau – KĮ) 66 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu[footnoteRef:2] (toliau – Aprašas), Kauno apygardos prokuratūros Viešojo intereso gynimo skyriaus prašymo[footnoteRef:3] pagrindu atliko BĮ Birštono miesto tvarkymo tarnybos ir UAB „Inovacijų pasaulis“ sutarties sudarymo  atitikties KĮ reikalavimams vertinimą. [2:  Patvirtintas VPT direktoriaus 2023 m. kovo 24 d. įsakymu Nr. 1S-44.]  [3:  2026-03-09 raštas Nr. 3S-635.] 



I dalis. Bendra informacija
	[bookmark: _Hlk199766343]Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris 
	BĮ Birštono miesto tvarkymo tarnybos[footnoteRef:4] (toliau – Tvarkymo tarnyba) ir UAB „Inovacijų pasaulis“ Birštono savivaldybės ilgalaikio materialiojo turto nuomos 2020-04-02 sutartis Nr. DPS-7 (toliau – Sutartis) [4:  Juridinio asmens kodas 152835643.
] 


	Pirkimo vykdymo / sutarties sudarymo teisinis pagrindas
	Turto nuoma netaikant KĮ (suvestinė redakcija 2019-06-11 – 2022-12-31)

	Pirkimo rūšis pagal vertės ribas ir pirkimo būdas / pirkimo priemonės pavadinimas
	 -


	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	-

	 Tiekėjo / koncesininko (su kuriuo sudaryta sutartis) pavadinimas, juridinio asmens kodas 

	
	UAB „Inovacijų pasaulis“,
juridinio asmens kodas 305439666
(toliau – Tiekėjas)                   

	Pirkimo / sutarties vertinimo apimtys / etapas

	Sutarties sudarymo atitikties KĮ vertinimas

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	-

	 Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
–


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.
	
II dalis. Vertinimo apimtyje nustatyti pažeidimai
	
	KĮ 14 straipsnio 5 dalis[footnoteRef:5] [5:  Suteikiančioji institucija užtikrina, kad, atliekant koncesijos suteikimo procedūras, nustatant laimėtoją ir vykdant koncesijos sutartį, būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo, efektyvumo principų.] 


	Tvarkymo tarnyba, remdamasi Birštono savivaldybės (toliau – Savivaldybė) tarybos 2019-12-20 sprendimu Nr. TS-219[footnoteRef:6], vadovaudamasi „Birštono savivaldybės ilgalaikio materialiojo turto viešo nuomos konkurso organizavimo ir vykdymo tvarkos aprašu“[footnoteRef:7], vykdė viešą Birštono savivaldybei nuosavybės teise priklausančio, Tvarkymo tarnybos patikėjimo teise valdomo, slidinėjimo trasos ir susijusio ilgalaikio materialiojo turto (toliau – Turtas) nuomos konkursą (toliau – Konkursas). Konkursas vykdytas pagal Konkurso sąlygas, patvirtintas Konkurso komisijos[footnoteRef:8] 2020-02-25 posėdžio protokolu Nr. LD-238 (toliau – Protokolas) [footnoteRef:9]. [6:  „Dėl savivaldybės ilgalaikio materialiojo turto (slidinėjimo trasos įrangos) nuomos“.]  [7:  Patvirtintas Birštono savivaldybės tarybos 2019 m. lapkričio 22 d. sprendimu Nr. TS-198.]  [8:  Sudaryta Tvarkymo tarnybos direktoriaus 2020-01-13 įsakymu Nr. V-3.]  [9:  Protokole nurodytas Konkurso komisijos sprendimas Konkursą skelbti Birštono savivaldybės interneto tinklapyje www.birstonas.lt ir Tvarkymo tarnybos tinklapyje hppt://birstonomtt.] 

Sutartimi 10 metų išnuomotas Turtas, nustatyta nuomos paskirtis (veiklos tikslas): „aktyvaus laisvalaikio pramogų visais metų laikais organizavimas ir vykdymas“ bei Konkurso sąlygose nustatyti reikalavimai[footnoteRef:10], kurie, Tvarkymo tarnybos teigimu[footnoteRef:11], dėl techninės klaidos neįrašyti į Sutartį. Be kita ko, svarbios aplinkybės yra ir tai, kad Tiekėjas pasiūlyme Konkursui nurodė, jog: „<...> laimėjus Konkursą, bendrovė galėtų sėkmingai įgyvendinti savo verslo idėją – įrengti vasaros rogučių greito nusileidimo trasą Birštono kurorte, pasinaudodama išnuomotu turtu ir žemės sklypu <...>“, o Sutartyje nenustatyta pareiga Tvarkymo tarnybai ar Savivaldybei mokėti Tiekėjui už paslaugas, todėl jo investicijos gali ir neatsipirkti.   [10:  6 punkte nustatyti reikalavimai nuomininkui atlikti investicijas, įskaitant ir „į planuojamą veiklą investuoti ne mažiau kaip 400 000 Eur“.]  [11:  2026-06-26 raštas Nr. SD-25.] 

 Nors aptariamas sandoris įvardytas kaip turto nuoma, VPT vertinimu, jo turinys rodo, kad Tvarkymo tarnyba faktiškai perdavė privačiam subjektui infrastruktūros eksploatavimo, plėtros ir veiklos organizavimo funkcijas, būdingas koncesijos santykiams[footnoteRef:12]. Sutarties atveju nustatytas visų esminių koncesijos požymių visetas: nustatyta konkreti vykdytina ekonominė veikla (ne tik pasyvus turto naudojimas) - aktyvaus laisvalaikio pramogų organizavimas ir vykdymas, t. y. suteikta teisė vykdyti ekonominę veiklą infrastruktūroje, kurios eksploatavimas perduotas nuomininkui; reikšmingų investicijų prievolė - privalomos reikšmingos investicijos, leidžiama statyti papildomus statinius / įrenginius, vystoma infrastruktūra; veiklos rizikos perkėlimas - nuomininkas prisiima visą ekonominės veiklos riziką (ypač paklausos rizikos), ir atlygio modelis per teisę gauti pajamas iš veiklos – nuomininko  pajamos priklauso tik nuo vartotojų, todėl Sutarties sudarymas pagal turinį atitinka koncesijos modelį. [12:  „Koncesija – suteikiančiosios institucijos koncesininkui pagal šį įstatymą ir sudaromą sutartį suteikiamas leidimas vykdyti ekonominę veiklą, apimančią paslaugų teikimą <...> kai koncesininkas prisiima visą ar didžiąją dalį su tokia veikla susijusios rizikos bei atitinkamas teises ir pareigas, o jo atlygį už tokią veiklą sudaro tik teisės užsiimti atitinkama veikla suteikimas ir pajamos iš tokios veiklos <...>“.] 

Atsižvelgdama į tai kas nurodyta pirmiau, VPT konstatuoja, kad Tvarkymo tarnyba Sutarties sudarymui netaikydama Koncesijos įstatymo reikalavimų pažeidė KĮ 14 straipsnio 5 dalyje įtvirtintus lygiateisiškumo, nediskriminavimo ir skaidrumo principus kadangi koncesijos suteikimo procedūros nebuvo vykdomos laikantis šiame įstatyme nustatytos tvarkos.



III dalis. Kiti nustatyti pažeidimai
	
	-

	
	



IV dalis. Sprendimas
	Tvarkymo tarnyba sudarydama Sutartį pažeidė KĮ 14 straipsnio 5 dalyje įtvirtintus lygiateisiškumo, nediskriminavimo ir skaidrumo principus. VPT, atsižvelgdama į nustatytus pažeidimus, į Sutarties 10 metų galiojimo terminą, vadovaudamasi teisingumo ir protingumo kriterijais, rekomenduoja Sutartį nutraukti ir neišnykus poreikiui organizuoti koncesijos procedūras vadovaujantis Koncesijų įstatymo nuostatomis. Tvarkymo tarnybos prašome per 10 darbo dienų informuoti VPT apie priimtus sprendimus ir  rekomendacijos vykdymą. 




Pastabos
	-




Direktorius					                        Darius Vedrickas	

